તારીખ ર૯ને શુક્રવારે સવારે દસ વાગ્યે ત્રિકોણબાગ ચોક ખાતે ગુજરાત પ્રદેશ કોંગ્રેસ કિસાન સેલ અને હર્ષદ રિબડિયાની આગેવાનીમાં આ કાર્યક્રમ યોજાશે. જેમાં ડો.હેમાંગ વસાવડા વગેરે હાજર રહેશે. પ્રદેશ કોંગ્રેસની યાદિ મુજબ કિસાનોને યોગ્ય ન્યાય આપવા માટે ખેતી બચાવો મુદે ધરણાં કાર્યક્રમ યોજાશે. ખેડૂતોના પ્રાણ પ્રશ્નો જેવા કે ખેડૂતોની તમામ જણસોના પોષણક્ષમ ભાવ આપવા, પશુપાલકોને દૂધનું પુરતુ વળતર મળે, પાક વીમો આપવા ખાતર બિયારણમાં રાહત મળે દેવાના ડુંગર નીચે દબાયેલા ખેડૂતોના દેવા માફ કરવા, સેટેલાઇટથી નવીન માપણી કરી તે રદ કરી જૂની સિસ્ટમ મુજબ ચાલુ રાખવા, રોજડા, ભુંડના ત્રાસથી બચવા સમુહને બદલે વ્યકિતગત ખેડૂતને ૯૦ ટકા સબસિડી આપવા, ખેત ઓજાર તથા ટ્રેક્ટરમાં જીએસટી તથા કોઇ પણ ટેક્સ નહીં લાદવા, ખેતી કામમાં વપરાતુ ડીઝલ પણ ટેક્સ ફ્રી કરવા સહિતની માગણી કિસાન મોરચા દ્વારા કરવામાં આવી છે.ભાજપના ગઢ રાજકોટમાં કોંગી નેતાઓનો કાર્યક્રમ પ્રતિક કાર્યક્રમ બનશે કે મોટું આંદોલન થશે એ સમય કહેશે પણ એક દિવસની તેનાઓની મુલાકાતથી શહેર કોંગ્રેસમાં લાગેલી આગ અને થયેલી યાદવાસ્થળીને કોઇ રોક મળશે કે કેમ? એ સવાલ છે.